**Občina Semič, Štefanov trg 9, 8333 Semič**, matična št.: 5880262, davčna št.: 79049273, ki jo zastopa županja Polona Kambič

( v nadaljnjem besedilu: občina)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**  ki

ga zastopa

(v nadaljnjem besedilu: upravičenec)

skleneta

**POGODBO**

**o sofinanciranju obratovanja in vzdrževanja žičniških naprav in smučišča na Gačah v sezoni 2025/2026**

**1.člen**

Pogodbeni stranki uvodoma ugotavljata, da:

* so občine: Semič, Mestna občina Novo mesto, Črnomelj, Dolenjske Toplice, Kočevje, Metlika, Mirna, Mirna Peč, Straža, Šentjernej, Škocjan, Šmarješke Toplice, Trebnje in Žužemberk dne 10. 6. 2025 podpisale Sporazum o sofinanciranju in vzdrževanju žičniških naprav in smučišč na Gačah v sezoni 2025/2026, s katerim so za predmetni namen zagotovile skupno 143.821,23 EUR,
* je Občina Semič dne 30. 6. 2025 objavila Javni razpis za sofinanciranje obratovanja in vzdrževanja žičniških naprav in smučišča na Gačah v sezoni 2025/2026 v skupni višini 143.821,23 EUR,
* je upravičenec podal prijavo na javni razpis, ki je vsebovala vse zahtevane priloge in za katero je bilo ugotovljeno, da izpolnjuje vse pogoje in je tako upravičena do dodelitve sredstev,
* so bila upravičencu s Sklepom županje, št. \_\_\_\_\_\_\_\_ z dne \_\_\_\_\_\_\_\_\_, dodeljena sredstva v višini \_\_\_\_\_\_\_\_\_\_\_\_\_\_ EUR,
* po mnenju Ministrstva za finance, Sektorja za spremljanje državnih pomoči, št. 4490-19/2023/2 z dne 12. 7. 2023, predmetno javno financiranje v skladu z Zakonom o spremljanju državnih pomoči (Ur. l. RS, št. 37/04) oz. 107.(1) členom Pogodbe o delovanju EU ne predstavlja državne pomoči.

**2. člen**

Predmet pogodbe je sofinanciranje obratovanja in vzdrževanja žičniških naprav in smučišča na Gačah v sezoni 2025/2026 v višini \_\_\_\_\_\_\_\_\_\_\_\_\_\_\_\_ EUR, in sicer za namene, ki jih je upravičenec navedel v prijavi na javni razpis. Sofinanciranje je v višini 90% upravičenih stroškov.

Občina Semič ima sredstva zagotovljena v proračunu leta 2025 na proračunski postavki 41029910/3140 – Druge subvencije privatnim podjetjem in zasebnikom – smučišče Gače.

**3. člen**

Sredstva bodo upravičencu nakazana po prejemu popolnega zahtevka za izplačilo na račun upravičenca št. \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zahtevek mora vsebovati osnovne podatke o prosilcu, naveden namen zahtevka ter vsa dokazila o obstoju obveznosti (računi) in dokazila o plačilu računov.

Zahtevek za izplačilo sredstev je potrebno oddati na sedežu Občine Semič najkasneje do 15. 12. 2025.

Upravičenec lahko odda delne zahtevke, vendar največ tri, do skupne višine dodeljenih sredstev.

Sredstva bodo upravičencu nakazana najkasneje v roku 8 dni od prejema popolnega zahtevka za izplačilo.

**4. člen**

Upravičenec se zavezuje, da bo sredstva namensko porabil.

V primeru ugotovljene nenamenske porabe sredstev mora upravičenec le-ta vrniti skupaj z zakonskimi zamudnimi obrestmi, od dneva prejema sredstev dalje.

**5. člen**

V primeru neupravičenega izplačila sredstev, ki bi temeljilo na neresničnih podatkih, navedenih v vlogi za dodelitev sredstev ali v zahtevkih, je upravičenec dolžan vrniti vsa prejeta sredstva skupaj z zakonskimi zamudnimi obrestmi, od dneva prejema sredstev dalje.

**6. člen**

Najkasneje do 31. 5. 2026 je upravičenec dolžan Občini Semič predložiti poročilo o poslovanju v letu 2025, ki se nanaša na obratovanje žičniških naprav in smučišča, v katerem bodo med drugim izkazani finančni podatki, ki vsebujejo tudi vse javne vire financiranja (sredstva evropskega, državnega ali lokalnega proračuna).

**7. člen**

Upravičenec se zavezuje, da bo za predšolske otroke, otroke, ki obiskujejo osnovno šolo in ranljive skupine s stalnim prebivališčem v eni izmed občin, navedenih v prvi alineji prvega odstavka 1. člena te pogodbe, zagotovil brezplačno smučanje, za srednješolske otroke s stalnim prebivališčem v eni izmed navedenih občin pa brezplačno smučanje v okviru športnih dni in šole v naravi.

**8. člen**

Upravičenec se obvezuje, da ne bo obljubil, ponudil ali dal kakšne nedovoljene koristi (darila ali plačila v denarju, ali kakem drugem dragocenem predmetu), posredno ali neposredno kakemu funkcionarju, uslužbencu ali drugemu zaposlenemu pri naročniku ali drugem državnem organu, oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na odločitev občine, da bi s tem:

1. pridobil posel
2. sklenil posel pod ugodnejšimi pogoji
3. vplival na opustitev dolžnega nadzora nad izvajanjem pogodbenih obveznosti
4. vplival na drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi županu, funkcionarju, zaposlenemu ali drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena pogodba nična.

**9. člen**

Pogodbeni stranki sta sporazumni, da bosta vse spore iz te pogodbe reševali sporazumno, če pa to ne bo mogoče, jih bosta predložili reševanju Okrajnemu sodišču v Črnomlju.

**10. člen**

Pogodba stopi v veljavo, ko jo podpišeta obe pogodbeni stranki.

**11. člen**

Pogodba je napisana v dveh (2) izvodih, od katerih prejme vsaka stranka po en izvod.

Datum: \_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_

Upravičenec: Občina Semič:

\_\_\_\_\_\_\_\_\_\_\_\_\_\_\_\_ Polona Kambič, županja

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_